b"\n_START_ARTICLE_\nAntonio Ive\n_START_SECTION_\nObrazovanje\n_START_PARAGRAPH_\nGimnaziju je maturirao u Kopru.  Studirao je romansku filologiju u Be\xc4\x8du (Adolfo Mussafia), u Italiji (Graziadio Isaia Ascoli, Giovanni Flechia, Ernesto Monaci, Domenico Comparetti, Alessandro D'Ancona), te u Parizu (Gaston Paris, Paul Meyer, Ars\xc3\xa8ne Darmesteter). Diplomirao je u Be\xc4\x8du 1874. Habilitirao se tako\xc4\x91er u Be\xc4\x8du pod vodstvom Adolfa Mussafije.\n_START_SECTION_\nSveu\xc4\x8dili\xc5\xa1ni i znanstveni rad\n_START_PARAGRAPH_\nOd 1893. do 1922.  bio je profesor talijanistike na Sveu\xc4\x8dili\xc5\xa1tu u Grazu. Me\xc4\x91u njegovim studentima bio je Karl von Ettmayer. Istaknuo se istra\xc5\xbeivanjima usmene tradicije u Istri, te romanskih govora, ponajvi\xc5\xa1e ladinskog supstrata u rovinjskom govoru, istrorumunjskoga i dalmatskoga."